## IDRIJA

1. Če govorimo o Idriji, ne moremo mimo rudnika [živega srebra](http://sl.wikipedia.org/wiki/%C5%BDivo_srebro). Idrija najverjetneje danes sploh ne bi obstajala, če konec [15. stoletja](http://sl.wikipedia.org/wiki/15._stoletje) na tem območju ne bi našli zelo bogate živosrebrne [rude](http://sl.wikipedia.org/wiki/Ruda).
2. Legenda pravi, da je neki [kmet](http://sl.wikipedia.org/wiki/Kmet), Škafar, leta [1490](http://sl.wikipedia.org/wiki/1490) na območju Idrije odkril [samorodno](http://sl.wikipedia.org/w/index.php?title=Samorodno&action=edit&redlink=1) [živo srebro](http://sl.wikipedia.org/wiki/%C5%BDivo_srebro). Medtem ko je nalival [vodo](http://sl.wikipedia.org/wiki/Voda) v [škaf](http://sl.wikipedia.org/w/index.php?title=%C5%A0kaf&action=edit&redlink=1), se je nekaj zasvetilo v vodi. Hotel je premakniti škaf, a je bil tako težek, da ga ni mogel premakniti niti za [centimeter](http://sl.wikipedia.org/wiki/Centimeter). Šel je v [Škofjo Loko](http://sl.wikipedia.org/wiki/%C5%A0kofja_Loka) in tam so ugotovili, da gre za [živo srebro](http://sl.wikipedia.org/wiki/%C5%BDivo_srebro).
3. V Idriji naj bi začeli kopati [rudo](http://sl.wikipedia.org/wiki/Ruda) v [zadnjem desetletju](http://sl.wikipedia.org/wiki/1490.) [15. stoletja](http://sl.wikipedia.org/wiki/15._stoletje). To dokazuje tudi [Cerkev sv. Trojice](http://sl.wikipedia.org/w/index.php?title=Cerkev_sv._Trojice,_Idrija&action=edit&redlink=1), ki je bila zgrajena leta [1500](http://sl.wikipedia.org/wiki/1500). Do leta [1508](http://sl.wikipedia.org/wiki/1508) rudarji v zemlji niso našli kaj prida živega srebra, tega leta pa so v Antonijevemu rovu našli ogromne [žile](http://sl.wikipedia.org/w/index.php?title=%C5%BDila_%28geologija%29&action=edit&redlink=1). Značilen idrijski »grad« Gewerkenegg, ki ni nikoli služil za [obrambo](http://sl.wikipedia.org/w/index.php?title=Obramba_%28voja%C5%A1tvo%29&action=edit&redlink=1) in je bil namenjen shranjevanju živega srebra ter domovanju rudniške uprave, so zgradili leta [1527](http://sl.wikipedia.org/wiki/1527).
4. V drugi polovici 18. stoletja je imela Idrija najbolje organizirano zdravstveno službo na področju sedanje Slovenije. Tedaj so rudarji namreč zdržali pri rudarjenju največ tri leta. V Idriji so delali med drugimi [Giovanni Antonio Scopoli](http://sl.wikipedia.org/wiki/Giovanni_Antonio_Scopoli) ([1732](http://sl.wikipedia.org/wiki/1732) - [1788](http://sl.wikipedia.org/wiki/1788)), ki je napisal prvo knjigo o Kranjski flori *Flora Carniolica* in [Balthasar Hacquet](http://sl.wikipedia.org/wiki/Balthasar_Hacquet) ([1739](http://sl.wikipedia.org/wiki/1739) - [1815](http://sl.wikipedia.org/wiki/1815)), čigar knjiga [*Oryctographia Carniolica*](http://sl.wikipedia.org/w/index.php?title=Oryctographia_Carniolica&action=edit&redlink=1) je temelj slovenske [geologije](http://sl.wikipedia.org/wiki/Geologija) in [mineralogije](http://sl.wikipedia.org/w/index.php?title=Mineralogija&action=edit&redlink=1).
5. Lastniki rudnika so se skozi stoletja večkrat zamenjali. Najprej je bila lastnik Avstro Ogrska država, nato Francozi. Mesto se je po odhodu Francozov znova počasi utrdilo in doživelo najboljša leta malo pred 1. svetovno vojno. Med vojno je rudnik razumljivo nazadoval, tako da je bilo poslovanje zelo težko. Ko je Idrija po vojni skladno s pogodbo prišla pod italijansko oblast, je rudnik posloval zelo slabo zaradi ignorantskega odnosa italijanske države. Po drugi svetovni vojni je prišla pod [Jugoslavijo](http://sl.wikipedia.org/wiki/Socialisti%C4%8Dna_federativna_republika_Jugoslavija) in začela se je zadnja modernizacija rudnika, v kateri so med drugim uvedli precejšnjo [mehanizacijo](http://sl.wikipedia.org/w/index.php?title=Mehanizacija&action=edit&redlink=1) in [rotacijske peči](http://sl.wikipedia.org/w/index.php?title=Rotacijska_pe%C4%8D&action=edit&redlink=1). Rudnik so začeli zapirati v [80. letih](http://sl.wikipedia.org/wiki/1980.) [20. stoletja](http://sl.wikipedia.org/wiki/20._stoletje), ko je živemu srebru izrazito padla vrednost, ki je sledila množični opustitvi [živega](http://sl.wikipedia.org/wiki/%C5%BDivo_srebro) srebra v [industriji](http://sl.wikipedia.org/wiki/Industrija).
6. Le malo je [krajev](http://sl.wikipedia.org/wiki/Kraj) v [Sloveniji](http://sl.wikipedia.org/wiki/Slovenija), kjer je v samem kraju in bližnji okolici zbranih toliko zanimivih [spomenikov](http://sl.wikipedia.org/wiki/Spomenik) [kulturne](http://sl.wikipedia.org/w/index.php?title=Kulturna_dedi%C5%A1%C4%8Dina&action=edit&redlink=1) in [zgodovinske dediščine](http://sl.wikipedia.org/w/index.php?title=Zgodovinska_dedi%C5%A1%C4%8Dima&action=edit&redlink=1) ter [naravnih zanimivosti](http://sl.wikipedia.org/w/index.php?title=Naravne_zanimivosti&action=edit&redlink=1) kot v Idriji. O nekaterih zanimivostih danes pričajo samo še ostanki, recimo [Gozdna železnica - Idrijski lauf](http://sl.wikipedia.org/wiki/Gozdna_%C5%BEeleznica_Idrijski_lauf) in [Idrijske grablje](http://sl.wikipedia.org/w/index.php?title=Idrijske_grablje&action=edit&redlink=1), druga kulturna in tehnična dediščina pa se zgledno ohranja in vzdržuje, kar uvršča Idrijo med najzanimivejša in najlepša mesta Slovenije.
7. Idrija je danes moderno mesto, z močno razvito elektro kovinsko industrijo, storitvenimi dejavnostmi in turizmom.